oliverkinch/danmarks-statistik huggingface dataset:
Brændstof sænker inflationen i Danmark

22. juli 2019

I juni faldt inflationen i Danmark til 0,5 pct. fra 0,7 pct. i maj, mens den i EU var uændret på 1,6 pct. Det er prisændringer på bl.a. brændstof, der trækker inflationen ned i Danmark i forhold til måneden før. I mange EU-lande fortsætter prisstigninger på fødevarer med at holde inflationen oppe. I 12 af EU-landene, herunder Danmark, er det den varegruppe, der bidrager mest til inflationen i juni. Den danske kerneinflation (inflation ekskl. energi og ikke-forarbejdede fødevarer) er uændret på 0,7 pct. i juni i forhold til maj, mens kerneinflationen stiger i både EU (1,5 pct.) og euroområdet (1,3 pct.).

EU-harmoniseret forbrugerprisindeks  juni 2019

22. juli 2019 - Nr. 277

Hent som PDF

Næste udgivelse: 22. august 2019

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
Uændret antal lønmodtagere i maj

22. juli 2019

Antallet af personer med lønmodtagerjob var i maj 2.784.500, hvilket stort set er uændret i forhold til april. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  maj 2019

22. juli 2019 - Nr. 276

Hent som PDF

Næste udgivelse: 21. august 2019

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Fortsat færre anmeldte ejendomsforbrydelser

17. juli 2019

Det samlede antal ejendomsforbrydelser herunder bl.a. tyveri og indbrud, er på det hidtil laveste niveau, siden Danmarks Statistik begyndte at sæsonkorrigere i 1995. Med 72.708 anmeldelser i årets andet kvartal er antallet fx faldet 38 pct. siden tredje kvartal 2009, hvor der blev anmeldt 118.089 ejendomsforbrydelser.

Kriminalitet (kvt.)  2. kvt. 2019

17. juli 2019 - Nr. 275

Hent som PDF

Næste udgivelse: 16. oktober 2019

Alle udgivelser i serien: Kriminalitet (kvt.)

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Anmeldte forbrydelser (kvt.)

Del sidens indhold
Vinterafgrøderne er i fremgang i 2019

16. juli 2019

De danske landmænd har i 2019 dyrket flere vinterafgrøder på deres marker end de gjorde i fjor. Vinterafgrøder består af hvede, byg, rug og raps sået om efteråret. Disse afgrøder er tilsammen steget med 244.000 ha i 2019, og det svarer stort set til faldet i vårafgrøderne - hvede byg, havre og raps sået om foråret. Vinterafgrøder har et højere udbytte pr. ha, så landmændenes valg af afgrøder får betydning for årets høst.

Afgrøder i dansk landbrug  2019

16. juli 2019 - Nr. 274

Hent som PDF

Næste udgivelse: 16. juli 2020

Alle udgivelser i serien: Afgrøder i dansk landbrug

Kontakt

Karsten Larsen, tlf. 21 29 55 76

Kilder og metode

Arealer for 2023 er hentet fra Landbrugsstyrelsens ordning med arealstøtte, tidligere tal er fra landbrugs- og gartneritællingen. Til hver bedrift er henført én og kun én kommune. Hvis en bedrift har arealer i mere end én kommune er vælges den kommune, hvor det største areal befinder sig. 

Vis hele teksten »
« Minimer teksten
Statistik­dokumentation

Landbrugs- og gartneritællingen

Del sidens indhold
Faldende producent- og importprisindeks på årsbasis

15. juli 2019

Det samlede producentprisindeks for varer er i juni faldet med 2,5 pct. set i forhold til samme måned sidste år. Det er det største fald i en årsudvikling i indekset siden maj 2016. Årsudviklingen har siden tredje kvartal 2018 været aftagende, og den nedadgående tendens fortsætter denne måned med en mere negativ årsudvikling end i sidste måned. Importprisindeks for varer er faldet med 0,3 pct. i forhold til samme måned sidste år. Det er den første negative årsudvikling siden februar 2018.

Producent- og importprisindeks for varer  juni 2019

15. juli 2019 - Nr. 273

Hent som PDF

Næste udgivelse: 15. august 2019

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Ida og William indtager fortsat førstepladsen

11. juli 2019

Ida er for andet år i træk det mest populære navn til nyfødte piger. I 2018 fik 15 ud af 1.000 nyfødte piger navnet Ida. Johanne og Gry er nye på listen over de 50 mest anvendte pigenavne. Hos drengene er William stadigvæk i top, hvilket navnet har været siden 2010 på nær i 2016. Ud af 1.000 drenge fik 19 navnet William i 2018. Hos drengene er der kommet fire nye navne ind på listen over de 50 mest anvendte drengenavne. Det er Hugo, Pelle, Anker og Laurits.

Fornavne - nyfødte  2018

11. juli 2019 - Nr. 271

Hent som PDF

Næste udgivelse: 15. juli 2020

Alle udgivelser i serien: Fornavne - nyfødte

Kontakt

Dorthe Larsen, tlf. 23 49 83 26

Kilder og metode

Oplysningerne om fornavne stammer fra CPR. Den seneste navnestatistik omfatter børn født i 2024.Navnestatistikken er baseret på det første fornavn. To navne med bindestreg imellem betragtes som ét navn. For ens navne med flere stavemåder er deres antal lagt
sammen og anført med den stavemåde, der er mest benyttet.

Vis hele teksten »
« Minimer teksten
Statistik­dokumentation

Navne

Del sidens indhold
Lille fremgang i bilsalget i juni

11. juli 2019

Tilgangen af nye personbiler i juni 2019 var på 17.300 (sæsonkorrigeret). Det er 5,5 pct. flere end i maj. Husholdningerne steg med 5,8 pct. i forhold til maj, mens erhvervene steg med 5,1 pct. Tilgangen i andet kvartal 2019 faldt med 20 pct. i forhold til første kvartal. Det dækker over et fald på hhv. 23 pct. til husholdningerne og 14 pct. til erhvervene. Det skal tages i betragtning, at første kvartal lå ekstraordinært højt pga. det fremrykkede bilsalg i marts jf. Nyt fra Danmarks Statistik 2019:146. I denne måned ser vi også på salget af brugte biler.

Nyregistrerede motorkøretøjer  juni 2019

11. juli 2019 - Nr. 272

Hent som PDF

Næste udgivelse: 14. august 2019

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Prisfald på møbler trækker forbrugerpriserne ned

10. juli 2019

Det samlede forbrugerprisindeks steg 0,6 pct. i juni i forhold til samme måned sidste år. Stigningen er mindre end i maj, hvor den årlige stigning var 0,7 pct. Det er i høj grad prisændringer inden for transport og møbler, husholdningsudstyr og husholdningstjenester, der trækker den årlige stigning i juni ned i forhold til maj. Her trækker møbler, husholdningsudstyr og husholdningstjenester årsstigningen ned, mens transport trækker mindre op i årsstigningen end i maj. Inden for de to grupper er det prisfald på henholdsvis brændstof og møbler, der påvirker indekset mest.  Omvendt trækker fødevarer og ikke-alkoholiske drikkevarer op i årsstigningen i forhold til maj. Det skyldes bl.a. prisstigninger på kød, særligt forarbejdet kød, samt okse- og kalvekød.

Forbruger- og nettoprisindeks  juni 2019

10. juli 2019 - Nr. 267

Hent som PDF

Næste udgivelse: 12. august 2019

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Landbrugets indtjening tilbage på 2015-16-niveau

10. juli 2019

For de danske landbrug var 2018 præget af tørkehøst og lavere priser på de vigtige husdyrprodukter svin, mælk og pelsskind. Driftsresultatet faldt således med 0,8 mio. kr. til 0,2 mio. kr. i gennemsnit for de 9.545 heltidslandbrug. Det svarer til niveauet i 2015-2016, men er væsentligt under niveauet i 2017. Driftsresultatet efter beregnet ejeraflønning blev -0,3 mio. kr.

Regnskabsstatistik for landbrug  2018

10. juli 2019 - Nr. 268

Hent som PDF

Næste udgivelse: 9. juli 2020

Alle udgivelser i serien: Regnskabsstatistik for landbrug

Kontakt

Henrik Bolding Pedersen, tlf. 20 57 88 87

Kilder og metode

Statistikken dækker landbrug med en produktion svarende til et standard output på mindst 25.000 euro. Læs mere om kilder og metoder i statistikdokumentationen. Usikkerheden for eksempelvis driftsresultatet for konventionelle heltidsbedrifter med malkekvæg er beregnet til, at gennemsnittet på 4,813 mio. kr. med 95 pct. sandsynlighed er mellem 4,638 mio. kr. og 4,987 mio. kr. Heltidslandbrug har et samlet arbejdsforbrug på mindst 1.665 timer. Driftsresultatet aflønner ejerens arbejdsindsats og investerede kapital. Driftsresultat efter ejeraflønning: Ejerfamiliens arbejde er for 2022 aflønnet med 218,25 kr. i timen. Afkastningsgrad viser forrentningen af den investerede kapital i pct. Soliditetsgrad efter hensættelser viser egenkapital efter hensatte forpligtelser i pct. af samlede aktiver i selveje.

Vis hele teksten »
« Minimer teksten
Statistik­dokumentation

Regnskabsstatistik for jordbrug

Del sidens indhold
Ældre må oftere en tur på skadestuen

10. juli 2019

I 2018 havde de 60+ årige i gennemsnit 232 skadestuebesøg pr. 1.000 indbyggere. Det er flere end i 2014, hvor de havde 197 pr. 1.000 indbyggere. Det svarer til en stigning på 17 pct. For aldersgrupperne under 30 år ses det modsatte billede nemlig færre besøg pr. 1.000 indbyggere i 2018 sammenlignet med 2014, mens der for aldersgrupperne 40-59 år ses en mindre stigning i perioden. Skadestuebesøg er betegnelsen for de besøg, landets sygehuse registrerer som akut ambulante. Aldersgrupperne mellem 30-69 år havde i gennemsnit færre besøg på landets skadestuer i 2018, end aldersgrupperne under 30 år og over 69 år.

Sygehusbenyttelse  2018

10. juli 2019 - Nr. 270

Hent som PDF

Næste udgivelse: 22. december 2022

Alle udgivelser i serien: Sygehusbenyttelse

Kontakt

Line Neerup Handlos, tlf. 26 64 03 00

Kilder og metode

Statistik om sygehusbenyttelse er baseret på Landspatientregisteret fra Sundhedsdatastyrelsen koblet med baggrundsdata fra andre registre fra Danmarks Statistik. Statistikken omfatter indlæggelser og ambulante ophold på offentlige og private sygehuse.

Vis hele teksten »
« Minimer teksten
Statistik­dokumentation

Sygehusbenyttelse

Del sidens indhold
Firmaernes salg faldt i maj

10. juli 2019

Firmaernes samlede salg ekskl. energi faldt 1,5 pct. fra april til maj, mens det indenlandske salg ekskl. energi faldt 2,6 pct. Salget er korrigeret for normale sæsonudsving og effekten af handelsdage. Firmaernes køb og salg er den statistik, der først viser udviklingen i firmaernes salg og er dermed en central indikator for dansk økonomi. I denne udgivelse ser vi på landbruget, hvor der over en årrække er sket en udvikling i salgets fordeling på virksomhedsformer.

Firmaernes køb og salg  maj 2019

10. juli 2019 - Nr. 269

Hent som PDF

Næste udgivelse: 13. september 2019

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Overnatninger i feriehuse sætter ny rekord

9. juli 2019

Samlet sætter årets første fem måneder ny rekord for overnatninger i udlejede feriehuse med 5,2 mio. overnatninger i faktiske tal. Dette er en fremgang på 2,3 pct. i forhold til sidste år og det højeste overnatningstal for januar til og med maj måned, siden statistikkens start i 2004.

Feriehusudlejning  maj 2019

9. juli 2019 - Nr. 266

Hent som PDF

Næste udgivelse: 12. august 2019

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Lille stigning i overskuddet på betalingsbalancen

9. juli 2019

I maj var der et overskud på betalingsbalancens løbende poster på 17,1 mia. kr. i sæsonkorrigerede tal. Det er en stigning på 0,6 mia. kr. i forhold til april og skyldes en stigning i overskuddet på tjenester.

Betalingsbalancen over for udlandet  maj 2019

9. juli 2019 - Nr. 265

Hent som PDF

Næste udgivelse: 9. august 2019

Alle udgivelser i serien: Betalingsbalancen over for udlandet

Kontakt

Agnes Urup, tlf. 40 13 62 87

Kirstine Sewohl, tlf. 40 13 18 62

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Der er definitionsmæssige forskelle mellem udenrigshandlen og betalingsbalancens varepost. Den mest betydende forskel udgøres af køb af brændstof til skibe i udenlandsk havn (bunkring) - se overgangstabel på www.dst.dk/bopdok.

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Del sidens indhold
Eksporten af varer steg igen i maj

9. juli 2019

Eksporten af varer steg med 3,8 pct. i maj især trukket af en stigning i salget af kemikalier og kemiske produkter (inkl. lægemidler). Set over de seneste tre måneder er eksporten dog faldet med 0,6 pct. Importen steg med 0,8 pct. i maj. Det viser tallene for udenrigshandel med varer eksklusive skibe, fly, brændsel mv., når der korrigeres for normale sæsonudsving.

Udenrigshandel med varer (md)  maj 2019

9. juli 2019 - Nr. 263

Hent som PDF

Næste udgivelse: 9. august 2019

Alle udgivelser i serien: Udenrigshandel med varer (md)

Kontakt

Pia Nielsen, tlf. 30 61 93 05

Agnes Urup, tlf. 40 13 62 87

Statistik­dokumentation

Udenrigshandel med varer

Del sidens indhold
31 hoteller står for over hver fjerde overnatning

9. juli 2019

I maj var der 562 åbne hoteller med mindst 40 senge i Danmark. 31 af disse hoteller havde mindst 500 senge og stod for 440.100 eller 28 pct. - og dermed over hver fjerde - af samtlige hotelovernatninger. Det var især de udenlandske overnatninger, som bidrog til den store andel for de største hoteller. Ud af de 440.100 overnatninger var 54 pct. foretaget af udlændinge. Amerikanere stod for 14 pct. af de udenlandske overnatninger og var den største udenlandske nationalitetsgruppe på hoteller med mindst 500 senge. På alle hoteller uanset størrelse stod amerikanere for 11 pct.

Overnatninger på hoteller, feriecentre, campingpladser og vandrerhjem mv.  maj 2019

9. juli 2019 - Nr. 264

Hent som PDF

Næste udgivelse: 12. august 2019

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Dansk industri fortsætter med at øge produktionen

5. juli 2019

Det samlede produktionsindeks for industrien steg med 3,5 pct. i maj. Set over perioden marts til maj i forhold til de foregående 3 måneder, er produktionen steget med 0,1 pct., til trods for at indekset i december 2018 var ekstraordinært højt grundet særlige forhold i medicinalindustrien (se Nyt fra Danmarks Statistik 2019:37). Dermed fortsætter industrien i Danmark med at trodse afmatningen i den europæiske industri. Industriens produktion og omsætning er den statistik, der tidligst offentliggør tal indberettet af industriens virksomheder. Den giver dermed det første 'hårde' pejlemærke for udviklingen i dansk økonomi. Alle tal er korrigeret for normale sæsonudsving og prisudvikling.

Industriens produktion og omsætning  maj 2019

5. juli 2019 - Nr. 262

Hent som PDF

Næste udgivelse: 7. august 2019

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Færre konkurser og færre tabte job i juni

4. juli 2019

Der var 182 konkurser i juni blandt aktive virksomheder, når der korrigeres for normale sæsonudsving. Det er 12 pct. færre end i maj. Aktive virksomheder har enten ansatte eller en omsætning på mindst 1 mio. kr. årligt. Konkurserne medførte 783 tabte job (omregnet til fuld tid) i faktiske tal, eller 25 pct. færre end i maj. I andet kvartal var der 7 pct. færre konkurser end i første kvartal, og jobtabet var 34 pct. lavere. Der er i denne artikel fokus på de fysiske og netbaserede tøjbutikker.

Konkurser  juni 2019

4. juli 2019 - Nr. 260

Hent som PDF

Næste udgivelse: 9. august 2019

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Laveste antal tvangsauktioner i over 11 år

4. juli 2019

Med 163 tvangsauktioner i juni mod 184 i maj er antallet af tvangsauktioner faldet med 11 pct. den seneste måned, når der korrigeres for normale sæsonudsving. Dermed er antallet af ejendomme, der er sendt på tvangsauktion det laveste antal i mere end 11 år, og man skal helt tilbage til finanskrisens begyndelse i januar 2008 for at finde en måned med færre tvangsauktioner. Generelt har antallet af tvangsauktioner været faldende det seneste halvandet år. I gennemsnit var der 181 tvangsauktioner om måneden i første halvår af 2019 mod 238 i samme periode 2018. Målt på halvår er antallet af tvangsauktioner også det laveste siden første halvår 2008, hvor det månedlige gennemsnit var på 179 tvangsauktioner.

Tvangsauktioner  juni 2019

4. juli 2019 - Nr. 261

Hent som PDF

Næste udgivelse: 6. august 2019

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Fortsat stigning i musiksalget

4. juli 2019

Forbrugernes køb af indspillet musik er steget hvert år siden 2012 og udgjorde i 2018 i alt 582 mio. kr. Det svarer til, at alle danskere har købt musik for 100 kr. i 2018. Stigningen i musiksalget skyldes i høj grad, at forbrugerne køber mere udenlandsk musik. I forhold til 2012 var salget af dansk musik i 2018 med ca. 200 mio. kr. omtrent det samme, mens salget af udenlandsk musik næsten er fordoblet fra 209 mio. kr. i 2012 til 379 mio. kr. i 2018. Dansk musik andel af musiksalget er dermed faldet fra næsten halvdelen til en tredjedel i perioden. Efter nogle år med faldende salg har dansk musik dog oplevet en stigning i salget fra 2016, hvor salget med 168 mio. kr. var det laveste i den periode statistikken dækker. Dansk og udenlandsk musik er defineret ud fra, hvor kunstneren er bosiddende. Som hovedregel er musikken kategoriseret som dansk, når indspilningen er foretaget af kunstnere bosiddende i Danmark.

Musik  2018

4. juli 2019 - Nr. 259

Hent som PDF

Næste udgivelse: 2. juli 2020

Alle udgivelser i serien: Musik

Kontakt

Claus Werner Andersen, tlf. 91 37 64 04

Kilder og metode

Musikstatistikken er baseret på data fra pladeselskabernes brancheorganisation (IFPI) og organisationerne KODA og Gramex, der forvalter rettighedsbetalingerne.Der er suppleret med oplysninger fra NCB¿s officielle regnskaber. Kulturvaneundersøgelsen er en kvartalsvis statistik som baserer sig på ca. 3.000 gennemførte interviews blandt et repræsentativt udsnit af befolkningen i alderen 16 år og over. Læs mere om kulturvaneundersøgelsen.

Vis hele teksten »
« Minimer teksten
Statistik­dokumentation

Handel med musikrettigheder- og værker

Del sidens indhold
Stor vækst i antal familier med flere biler

3. juli 2019

Ændret 27. august 2019 kl. 15:35

Antal familier med bil i tabellen var desværre tallet for familier uden bil. Det var angivet til 1.182.929 familier, hvor det skulle have været 1.876.242 for 2019. Tallene for 2019 og 2009 er rettet og markeret med rødt.

Vis hele teksten »
« Minimer teksten

Koncentrationen af arbejdspladser, offentlig service og indkøbsmuligheder mv. i de større bysamfund har betydet, at familierne har behov for flere biler. Således er antallet af familier med rådighed over flere biler 1. januar 2019 oppe på 525.400 mod 377.900 familier for 10 år siden. Det svarer i dag til, at 17,2 pct. af alle familier råder over flere biler. De kommuner, hvor andelen af familier med flere biler er størst (25-30 pct.), og som har oplevet den største vækst, ligger rundt om de største bykommuner i Jylland og på Fyn og til en vis grad omkring Hovedstaden.

Familiernes bilrådighed  1. januar 2019

3. juli 2019 - Nr. 258

Hent som PDF

Næste udgivelse: 2. juli 2021

Alle udgivelser i serien: Familiernes bilrådighed

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

En familie råder over bil, når den ejer en ny eller brugt personbil, har varebil til privat godstransport, har en leaset bil eller har firmabil til rådighed.

Vis hele teksten »
« Minimer teksten
Statistik­dokumentation

Bilregistret og opgørelser herfra
Danskerne låner færre bøger på biblioteket

3. juli 2019

Gennem de seneste 10 år har danskerne lånt færre og færre fysiske bøger på biblioteket. I 2018 var udlånet på 29,8 mio. bøger og andre fysiske materialer. Det er et fald på 16 pct. sammenlignet med et fysisk udlån på 35,4 mio. i 2015. Tilbagegangen i udlånet af materialer målrettet børn er mindre end for voksne. I 2018 var udlånstallet for børnebøger og andet materiale på knap 11,8 mio., hvilket er et fald på omkring 10 pct. i forhold til 2015. Til sammenligning var udlånet af voksenmaterialer på 18,0 mio. i 2018, hvilket er fald på næsten 20 pct. fra 2015.

Biblioteker  2018

3. juli 2019 - Nr. 257

Hent som PDF

Næste udgivelse: 8. juli 2020

Alle udgivelser i serien: Biblioteker

Kontakt

Trine Jensen, tlf. 20 13 88 17

 Isabel Maria dos Santos Cardoso, tlf. 61 50 11 61

Kilder og metode

Statistikken bygger på spørgeskemaer udsendt til alle folkebiblioteker, filindberetninger fra bibliotekernes administrationssystemer samt supplerende informationer fra Slots- og Kulturstyrelsen. Formålet med folkebiblioteksstatistikken er at belyse bibliotekernes aktiviteter (de pædagogiske læringscentres).   

Vis hele teksten »
« Minimer teksten
Statistik­dokumentation

Biblioteker

Del sidens indhold
Flest indtægter fra transport- og energiskatter

28. juni 2019

De samlede grønne afgifter udgjorde 81,4 mia. kr. i 2018. Afgifter på energi og transport fyldte mest både for virksomheder og husholdninger. Energiafgifterne var 43,9 mia. kr., mens transportafgifterne lå på 33,6 mia. kr. Afgifterne på forurening og ressourcer er små i forhold til energi og transport og udgjorde tilsammen 3,9 mia. kr. i 2018.

Offentlig miljøbeskyttelse, grønne afgifter og miljøstøtte juni  2018

28. juni 2019 - Nr. 255

Hent som PDF

Næste udgivelse: Ingen planlagt

Alle udgivelser i serien: Offentlig miljøbeskyttelse, grønne afgifter og miljøstøtte juni

Kontakt

Sara Svantesson, tlf. 30 46 42 06

Sara Svantesson, tlf. 30 46 42 06

Kilder og metode

Statistikken benytter samme begreber, som anvendes for den offentlige sektor i nationalregnskabet. Statistikken er baseret på oplysninger fra nationalregnskabets varebalancesystem.

Vis hele teksten »
« Minimer teksten
Statistik­dokumentation

Offentlig miljøbeskyttelse, grønne afgifter og miljøstøtte

Del sidens indhold
Danskernes nettoformue faldt i 2018

28. juni 2019

Danskernes nettoformue faldt med 29 mia. kr. til 7.864 mia. kr. i 2018. Det er første gang, at nettoformuen er faldet siden 2011. Faldet svarer til, at hver dansker i gennemsnit mistede 5.000 kr. Faldet skyldes især fald på aktiekurserne, der alene har reduceret nettoformuen med 167 mia. kr. Den finansielle del af aktiverne faldt i alt med 111 mia. kr., når de øvrige værdireguleringer og transaktioner medregnes. Danskernes gæld (passiver) øgedes samtidig med 28 mia. kr. i 2018. Omvendt bidrog udviklingen på boligmarkedet til en forøgelse af danskernes faste aktiver med 109 mia. kr.

Finansielle konti  2018 juni-version

28. juni 2019 - Nr. 256

Hent som PDF

Næste udgivelse: 7. november 2019

Alle udgivelser i serien: Finansielle konti

Kontakt

Mads Tygesen, tlf. 

Kilder og metode

Sektorregnskaberne belyser den økonomiske udvikling i økonomiens sektorer. Økonomien opdeles i seks hovedsektorer: Ikke-finansielle selskaber, Finansielle selskaber, Offentlig forvaltning og service, Husholdninger, Non-profit institutioner rettet mod husholdninger (NPISH) og Udland. Blandt de mest centrale størrelser i sektorregnskaberne er opsparing, fordringserhvervelse, netto og faste bruttoinvesteringer og specielt for husholdningerne den disponible indkomst og forbruget. Finansielle konti udgør et konsistent kontosystem, hvor overgangen fra primostatus til ultimostatus belyses ved finansielle transaktioner (finansiel konto), andre mængdemæssige ændringer og omvurderinger. Husholdningssektoren opgøres i nationalregnskabet som enkeltpersoner eller grupper af enkeltpersoner. Derudover er selvstændig erhvervsdrivende inkluderet, men det er kun de selvstændiges finansielle aktiver, der indgår.

Vis hele teksten »
« Minimer teksten

Del sidens indhold
Efter et dyk stiger boligpriserne nu igen

28. juni 2019

Priserne på ejerlejligheder steg med 0,5 pct. på landsplan fra fjerde kvartal 2018 til første kvartal 2019. Det sker efter en periode med faldende boligpriser på landsplan i andet halvår 2018. Noget tyder på, at ejerlejlighedspriserne også vil stige i andet kvartal 2019, idet priserne i kvartalets første måned, april, er steget med 1,1 pct. På landsplan er priserne på enfamiliehuse steget med 1,4 pct. fra fjerde kvartal 2018 til første kvartal 2019 og med 1,2 pct. fra marts til april 2019.

Ejendomssalg (md.)  april 2019

28. juni 2019 - Nr. 254

Hent som PDF

Næste udgivelse: 31. juli 2019

Alle udgivelser i serien: Ejendomssalg (md.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen er beregnet ud fra forholdet mellem den officielle ejendomsvurdering og den faktiske købesum. Metoden er nærmere beskrevet i statistikdokumentationen og på emnesiden.

Danmarks Statistik vil i løbet af 2022 igangsætte en undersøgelse, der har til formål at undersøge om den nuværende særlige beregningsmetode for de foreløbige prisudviklinger er den mest optimale at anvende ved at undersøge alternative metoder. I juli 2021 udgav Danmarks Statistik en analyse: Pålideligheden af de foreløbige tal for boligprisudviklingen. Af analysens hovedkonklusioner fremgik det blandt andet, hvilke størrelsesordener statistikkens revisioner kan forventes at have.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
BNP steg med 0,1 pct. i første kvartal

28. juni 2019

Bruttonationalproduktet (BNP) steg med 0,1 pct. i første kvartal, når der korrigeres for prisudvikling og sæsonbevægelser. Det viser den reviderede beregning af det kvartalsvise nationalregnskab for første kvartal. BNP-væksten i første kvartal er dermed revideret ned med 0,1 procentpoint i forhold til den seneste offentliggørelse, mens den samlede vækst for 2018 er revideret op med 0,1 procentpoint til 1,5 pct. Usikkerheden på BNP-væksten kan generelt vurderes til ± 0,5 procentpoint, baseret på hidtidige erfaringer.

Kvartalsvist nationalregnskab  1. kvt. 2019 revideret

28. juni 2019 - Nr. 253

Hent som PDF

Næste udgivelse: 30. august 2019

Alle udgivelser i serien: Kvartalsvist nationalregnskab

Kontakt

Louise Julie Bille, tlf. 

 Jonas Dan Petersen, tlf. 30 57 18 26

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
Lille fald i bruttoledigheden

28. juni 2019

Fra april til maj faldt antallet af bruttoledige personer omregnet til fuld tid med 500 til 102.500. Ledighedsprocenten ligger herefter uændret på 3,7 pct. af arbejdsstyrken for sjette måned i træk. De tal, der omtales i denne offentliggørelse, er sæsonkorrigeret, med mindre andet er nævnt.

Arbejdsløsheden (md.)  maj 2019

28. juni 2019 - Nr. 252

Hent som PDF

Næste udgivelse: 31. juli 2019

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Stigning i cykeluheld med mænd involveret

27. juni 2019

I 2018 blev 449 mandlige og 363 kvindelige cyklister registreret af politiet som tilskadekommen i uheld med flere involverede køretøjer. For de tilskadekomne mandlige og kvindelige cyklister, registreret af politiet, ligger niveauet for 2018 hhv. 35 pct. og 13 pct. over niveauet for 2010. Inkluderes registreringer fra både politiet og på skadestuerne af de tilskadekomne stiger antallet i 2017, som er det nyeste tilgængelige år for skadestuernes statistik, til hhv. 2.381 og 2.242. Langt de fleste tilskadekomne cyklister registreres således på skadestuerne. Generelt må det antages, at skaderne, der alene er registreret på skadestuerne, er af mindre alvorlig karakter, da politiet ikke nødvendigvis har været involveret. For de tilskadekomne mandlige cyklister registreret på skadestuerne, er stigningen knap så stor. Stigningen ligger i 2017 10 pct. over niveauet for 2010. For kvinder er niveauet faldet med 3 pct. i forhold til niveauet i 2010. Frem til 2017 lå niveauet for kvinder dog over niveauet i 2010 med mellem 1 og 4 pct.

Færdselsuheld  2018

27. juni 2019 - Nr. 251

Hent som PDF

Næste udgivelse: 18. juni 2020

Alle udgivelser i serien: Færdselsuheld

Kontakt

Jørn Korsbø Petersen, tlf. 20 11 68 64

Connie Østberg, tlf. 23 60 19 14

Kilder og metode

Læs mere i statistikdokumentationen om færdselsuheld og på emnesiden Færdselsuheld. Statistikken omfatter dels de færdselsuheld, der er kommet til politiets kendskab, og dels de færdselsuheld, der alene er blevet registreret af sygehusenes akutmodtagelse (se tallene i Statistikbanken på www.statistikbanken.dk/moerke). Her inddrager Danmarks Statistik oplysninger om skadestuebesøg og hospitalsindlæggelser forårsaget af færdselsuheld.

Vis hele teksten »
« Minimer teksten
Statistik­dokumentation

Færdselsuheld

Del sidens indhold
Forventningerne i erhvervene falder

27. juni 2019

Industriens sæsonkorrigerede konjunkturindikator falder fra minus 2 i maj til minus 5 i juni. Bygge og anlæg ligger stort set uændret med minus 3 i juni mod minus 4 i maj. For serviceerhverv og detailhandlen er der også fald i denne måned. Det er medvirkende til, at tillidsindikatoren, som er sammensat af de fire erhvervs forventninger samt forbrugertilliden, falder fra 108 til 103.

Konjunkturbarometer for erhvervene  juni 2019

27. juni 2019 - Nr. 250

Hent som PDF

Næste udgivelse: 30. juli 2019

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Detailsalget af dagligvarer faldt i maj

26. juni 2019

Fra april til maj faldt detailsalget 0,3 pct. Fødevarer og andre dagligvarer faldt med 1,1 pct., beklædning mv. steg med 0,6 pct. og salget af andre forbrugsvarer, der består af blandt andet elektronik, husholdningsudstyr og fritidsprodukter og salget fra danske internetbutikker, steg med 0,4 pct. Tallene er korrigeret for prisudvikling, normale sæsonudsving og effekten af handelsdage.

Detailomsætningsindeks  maj 2019

26. juni 2019 - Nr. 247

Hent som PDF

Næste udgivelse: 26. juli 2019

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Hørsholm i top med anskaffelse af ny bil

26. juni 2019

Familierne i Hørsholm var de flittigste aftagere af nye biler i 2018. 8,0 pct. af familierne i kommunen parkerede en helt ny bil i garagen. I Allerød, Solrød, Egedal, Rudersdal, Vallensbæk, Frederiksborg, Greve og Skanderborg Kommuner kom der nye biler i mindst 6 pct. af familierne. Omvendt fik familierne i Frederiksberg, Langeland, Samsø, København, Læsø og Ærø Kommuner relativt færrest nye biler, idet færre end 3 pct. af familierne i disse områder anskaffede sig ny bil i 2018. Landsgennemsnittet var 4,2 pct.

Familiernes bilkøb  2018

26. juni 2019 - Nr. 249

Hent som PDF

Næste udgivelse: 25. juni 2021

Alle udgivelser i serien: Familiernes bilkøb

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

En familie har købt ny bil, hvis den har købt en personbil eller en varebil til privat godstransport, som ikke har haft en tidligere bruger. Privatleasing af nye personbiler er medregnet. Læs mere om familiebegrebet.

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Langt de fleste forretningsrejser foretages af mænd

26. juni 2019

Når rejsen til udlandet i 2018 var i forbindelse med arbejde, var det i 71 pct. af tilfældene mænd i alderen 25-64 år, som foretog rejsen. Til sammenligning stod kvinder i samme aldersgruppe for 18 pct. af forretningsrejserne til udlandet.

Ferie- og forretningsrejser  2018

26. juni 2019 - Nr. 248

Hent som PDF

Næste udgivelse: 29. juni 2020

Alle udgivelser i serien: Ferie- og forretningsrejser

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Tallene er baseret på en interviewundersøgelse, som er en del af en årlig EU-turismeundersøgelse, der har til formål at beskrive danskernes rejsemønster. Undersøgelsen er baseret på en tilfældigt udvalgt stikprøve med herboende danskere i alderen 15 år +.

Vis hele teksten »
« Minimer teksten
Statistik­dokumentation

Ferie- og forretningsrejser

Del sidens indhold
Folkepensionen udgør 39 pct. af overførslerne

25. juni 2019

Udgifterne til folkepension steg med 1,1 mia. kr. i første kvartal 2019 set i forhold til fjerde kvartal 2018 (når der tages højde for sæsonudsving). De samlede indkomstoverførsler steg i samme periode med 1,5 mia. kr. I første kvartal 2019 udgjorde folkepensionen 38,9 pct. af de samlede indkomstoverførsler, mens andelen fem år forinden udgjorde 34,1 pct.

Offentligt kvartalsregnskab  1. kvt. 2019

25. juni 2019 - Nr. 246

Hent som PDF

Næste udgivelse: 24. september 2019

Alle udgivelser i serien: Offentligt kvartalsregnskab

Kontakt

Jacob König, tlf. 40 40 58 41

Ida Balle Rohde, tlf. 61 24 24 85

Statistik­dokumentation

Offentligt underskud og gæld i EU-landene

Offentlige finanser

Finansielle konti for offentlig forvaltning og service

Del sidens indhold
Danske fødevarepriser topper i EU

25. juni 2019

Med et prisniveau på 30 pct. over EU-gennemsnittet har Danmark fortsat de højeste fødevarepriser i EU. Derefter kommer Luxembourg og Østrig, som begge ligger 27 pct. over EU-gennemsnittet. Tager man til vores nabolande for at købe fødevarer skal man i Sverige af med 18 pct. ekstra sammenlignet med EU-gennemsnittet, mens Tyskland ligger på niveau med EU-gennemsnittet. De laveste prisniveauer, sammenlignet med EU-gennemsnittet, finder man i Rumænien og Polen. I Rumænien ligger prisniveauet 35 pct. under EU-gennemsnittet, og i Polen ligger det 32 pct. under. Således er priserne i Danmark dobbelt så høje som i Rumænien og Polen. Opgørelsen er baseret på Eurostats undersøgelse fra 2018, der er gennemført i samarbejde med de deltagende lande.

Europæisk købekraftsundersøgelse - prissammenligninger, fødevarer  2018

25. juni 2019 - Nr. 245

Hent som PDF

Næste udgivelse: 24. juni 2022

Alle udgivelser i serien: Europæisk købekraftsundersøgelse - prissammenligninger, fødevarer

Kontakt

Zdravka Bosanac, tlf. 61 15 16 74

Kilder og metode

Købekraftpariteter opgøres på grundlag af de gennemsnitlige priser for en repræsentativ stikprøve af varer og tjenester. Priserne er de markedspriser, som forbrugerne betaler, inklusive moms og afgifter. Ved at dividere købekraftpariteten med valutakursen får man et udtryk for den reelle forskel i prisniveauet imellem landene. Prisniveauindekset angiver prisniveauet i det enkelte land i forhold til gennemsnittet i EU-27. Indekset måler forskelle i prisniveauer ved at angive antallet af enheder af en fælles valuta, der er nødvendig for at kunne købe samme mængede af en bestemt vare eller varegruppe landene imellem. Prisniveauindeks har til formål at give en indikation af størrelsesordenen af prisniveauet i et land i forhold til de andre. Indekstallene kan derimod ikke bruges til en håndfast rangorden af landene, idet mindre forskelle imellem landenes prisniveauindeks ligger inden for den usikkerhed, tallene er forbundet med.

Vis hele teksten »
« Minimer teksten
Statistik­dokumentation

Købekraftpariteter

Del sidens indhold
Arbejdsomkostningerne steg fortsat mest i USA

24. juni 2019

I første kvartal 2019 steg de gennemsnitlige arbejdsomkostninger pr. time i den private sektor stadig mest i USA. Her var stigningen på 2,8 pct. i forhold til samme kvartal 2018. De 28 medlemslande i EU fulgte efter med en samlet stigning i arbejdsomkostningerne pr. time på 2,5 pct. i samme periode. I Euroområdet steg arbejdsomkostningerne i den periode kun en smule mindre med 2,4 pct. end i EU samlet set. I Danmark var stigningen i arbejdsomkostningerne pr. time i årets første kvartal 1,7 pct. på årsbasis og altså noget lavere end i både EU og USA. I opgørelserne indgår også uregelmæssige betalinger som akkord- og bonusbetalinger, der kan give udsving i udviklingen. Den danske udvikling i årets første kvartal skal især ses i lyset af, at disse betalinger steg mindre end i samme kvartal 2018.

Arbejdsomkostninger i EU og USA  1. kvt. 2019

24. juni 2019 - Nr. 244

Hent som PDF

Næste udgivelse: 23. september 2019

Alle udgivelser i serien: Arbejdsomkostninger i EU og USA

Kontakt

Uwe Pedersen, tlf. 23 72 65 69

Kilder og metode

Årsstigningerne viser ændringerne i de samlede arbejdsomkostninger pr. time i den private sektor i forhold til det tilsvarende kvartal året før. EU-totalen er sammenvejet med BNP-vægte. Tallene for landene i EU er baseret på EU-harmoniserede opgørelser og kan derfor ikke direkte sammenlignes med de nationale lønindeks.
På trods af, at tallene er baseret på EU-harmoniserede opgørelser, er landenes årsstigninger ikke fuldt sammenlignelige, da der er visse forskelle i opgørelsesmetode mellem de enkelte lande.

Vis hele teksten »
« Minimer teksten
Statistik­dokumentation

Internationale arbejdsomkostningsindeks (Afsluttet)
Fire ud af ti var i stofmisbrugsbehandling for 1. gang

21. juni 2019

Der var i 2018 i alt 7.782 påbegyndte stofmisbrugsbehandlingsforløb i en af de 87 kommuner, der har godkendt de indberettede data til Stofmisbrugsdatabasen. I 40 pct. af behandlingsforløbene var det første gang den pågældende person, var i stofmisbrugsbehandling. 42 pct. af forløbene blev afsluttet inden for året, mens 58 pct. stadig var aktive ved udgangen af 2018. Ud af de 7.559 behandlingsforløb, der blev afsluttet i 2018, var 45 pct. påbegyndt samme år.

Stofmisbrugsbehandling  social 2018

21. juni 2019 - Nr. 243

Hent som PDF

Næste udgivelse: 28. september 2020

Alle udgivelser i serien: Stofmisbrugsbehandling

Kontakt

 Benedikte Beckman Nygaard, tlf. 21 19 10 53

Claus Østberg, tlf. 51 79 31 58

Kilder og metode

Statistikken omfatter data for 2015-2024 for de kommuner, som har valideret og godkendt oplysningerne om borgere i kommunal stofmisbrugsbehandling for det pågældende år.
Statistik om stofmisbrugsbehandling er baseret på Registret over Ventetider vedr. Behandlingsgaranti for Stofmisbrugere (VBGS), Register over Stofmisbrugere i Behandling (SIB) og Register til Kvalitets¬sikring af den Lægefaglige behandling (KvalHep).

Vis hele teksten »
« Minimer teksten
Statistik­dokumentation

Stofmisbrugsbehandling

Del sidens indhold
Fortsat stigning i antal lønmodtagere i det private

21. juni 2019

I april var der 1.950.100 personer med lønmodtagerjob i sektorgruppen virksomheder og organisationer, som omfatter den private sektor og offentlige virksomheder. Det er 3.600 flere lønmodtagere siden marts, hvilket svarer til en stigning på 0,2 pct. De seneste fem år er antallet af lønmodtagere i virksomheder og organisationer steget med 208.900 personer, hvilket svarer til en stigning på 12,0 pct. fra april 2014 til april 2019. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  april 2019

21. juni 2019 - Nr. 239

Hent som PDF

Næste udgivelse: 22. juli 2019

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Laveste salg af cigaretter siden 1961

21. juni 2019

I 2018 faldt salget af cigaretter med 16,2 pct. i forhold til året før, fra 6.133 mio. styk til 5.138 mio. styk. Det er det laveste antal solgte cigaretter siden 1961, hvor der blev solgt 5.105 mio. styk. Salget toppede i 2006 med 8.241 mio. styk. Salget af de 5.138 mio. styk cigaretter i 2018 svarer til 1.113 styk pr. indbygger over 18 år mod 1.339 styk pr. indbygger over 18 år i 2017.

Salg af alkohol og tobak  2018

21. juni 2019 - Nr. 240

Hent som PDF

Næste udgivelse: 18. juni 2020

Alle udgivelser i serien: Salg af alkohol og tobak

Kontakt

Christian Lindeskov, tlf. 21 22 28 57

Kilder og metode

Datagrundlaget er oplysninger fra SKAT om provenu ved salg af afgiftsbelagte alkoholholddige drikkevarer og tobaksvarer, samt data fra Skatteministeriet. 

Alkoholsodavand var eksklusive ciderprodukter til og med 2010, da cider i denne periode klassificeres som et vinprodukt. Som følge af den tillægsafgift der 1. august 2010 blev lagt på ciderprodukter, er cider fra og med 2011-tallene blive klassificeret som alkoholsodavand. Salget af alkohol og tobak bygger på den antagelse, at forretningernes indkøbte varer sælges videre til forbrugerne umiddelbart efter. Hvis forretninger køber til lager med henblik på salg året efter, holder denne antagelse ikke.

Vis hele teksten »
« Minimer teksten
Statistik­dokumentation

Salg af alkohol og tobak

Del sidens indhold